***Battle of the Sexes*** er en biografisk dramakomedie fra 2017, regissert av Jonathan Dayton og Valerie Faris. Manuset ble skrevet av Simon Beaufoy. Filmen er basert på tenniskampen mellom Billie Jean King og Robert Larimore Riggs i 1973. Emma Stone og Steve Carell spiller hovedrollene som King og Riggs, mens Andrea Riseborough, Elisabeth Shue, Austin Stowell, Bill Pullman og Sarah Silverman har biroller.

Filmen hadde verdenspremiere på Telluride filmfestival 2. september 2017. Den hadde kinopremiere i USA 22. september 2017 og i Norge 25. desember 2017. *Battle of the Sexes* fikk god kritikk, spesielt for rolleskildringene til Stone og Carrell. Birger Vestmo fra *Filmpolitiet* skrev: «Latteren sitter løst når man ser *Battle of the Sexes*, men den er noe beklemt, fordi man samtidig må riste på hodet over den håpløse kvinneundertrykkelsen som pågikk for bare fire tiår siden, og følelsen av at historien har paralleller til vår egen tid. [...] *Battle of the Sexes* er like deler underholdende og provoserende gjennom Steve Carells komiske teft, Emma Stones hjertevarme spill og regissørenes dyktige formidling av en utrolig historie fra virkeligheten.» Stone og Carell ble nominert til hver sin Golden Globe for arbeidet.

Handling
--------

Filmen er basert på den populære tenniskampen mellom Bobby Riggs og Billie Jean King. Kampen fikk kallenavnet «battle of the sexes» (*slaget mellom kjønnene*).
*Battle of the Sexes* er basert på tenniskampen mellom den regjerende kvinnelige mesteren og feministen Billie Jean King (Emma Stone) og den selverklærte mannssjåvinisten Bobby Riggs (Steve Carell). Filmen begynner med at King og hennes venninne Gladys Heldman (Sarah Silverman) konfronterer Jack Kramer (Bill Pullman), som nylig har kunngjort en turnering hvor premien for kvinner er en åttendedel av premien for menn. Når Kramer nekter å endre premieinnsatsene, bestemmer kvinnene seg for å sette i stand sin egen turnering. Etter hvert får de samlet sammen en kvinnegjeng, og Gladys skaffer en lukrativ sponsor.

Billie Jean får følelser for sin frisør Marilyn Barnett (Andrea Riseborough), og ekteskapet med Larry (Austin Stowell) settes på prøve. Riggs' ekteskap med Priscilla Wheelan (Elisabeth Shue) støter også på problemer på grunn av Riggs' gamblingvaner. Når han blir kastet ut av huset for å ha vunnet en Rolls-Royce i et veddemål, bestemmer han seg for å utfordre den regjerende kvinnelige tennismesteren for å bevise at han, selv i en alder av 55 år, kan slå en kvinne.

Riggs utfordrer Billie Jean, men hun takker nei. Når Riggs senere utfordrer og slår Margaret Court (Jessica McNamee), ombestemmer hun seg. Billie Jean trener intenst til tenniskampen, mens Riggs tar livet med ro. Riggs velger Kramer som kommentator til kampen, men Billie Jean setter ned foten og nekter å spille dersom han kommenterer. Hun får det som hun vil, og en annen kommentator blir valgt. Etter en treg start vinner Billie Jean tenniskampen. Før hun går ut på banen for å motta seiersbrølet fra fansen, møter hun sin homofile venn Ted Tinling (Alan Cumming). Han forteller henne at samfunnet er i ferd med å endre seg.

Medvirkende
-----------

* Emma Stone som Billie Jean King
* Steve Carell som Robert Larimore Riggs
* Andrea Riseborough som Marilyn Barnett
* Sarah Silverman som Gladys Heldman
* Bill Pullman som Jack Kramer
* Alan Cumming som Ted Tinling
* Elisabeth Shue som Priscilla Wheelan
* Austin Stowell som Larry King
* Natalie Morales som Rosie Casals
* Eric Christian Olsen som Lornie Kuhle
* Lewis Pullman som Larry Riggs
* Jessica McNamee som Margaret Court
* Martha MacIsaac som Jane Bartkowicz
* Mickey Sumner som Valerie Ziegenfuss
* Lauren Klein som Nancy Richey
* Ashley Weinhold som Kristy Pigeon
* Fidan Manashirova som Judy Tegart-Dalton
* Kaitlyn Christian som Kerry Melville
* Bridley Elliott som Julie Heldman
* Wallace Langham som Henry
* Mark Harelik som Hank Greenberg
* Fred Armisen som Rheo Blair
* Chris Parnell som DJ
* John C. McGinley som Herb
* Tom Kenny som Bob Sanders

Referanser
----------

1. ↑  «Production of Fox Searchlight's Battle of the Sexes Contributed Over $25 Million to the California Economy». *MPAA*. 21. september 2017. Besøkt 26. desember 2017.
2. ↑  Tartaglione, Nancy (15. august 2017). «London Film Festival To Serve ‘Battle Of The Sexes’ In Gala European Premiere». *Deadline*. Besøkt 26. desember 2017.
3. ↑  Giles, Jeff (28. september 2017). «American Made is Certified Fresh». *Rotten Tomatoes*. Besøkt 26. desember 2017.
4. ↑  Vestmo, Birger (21. desember 2017). «Battle of the Sexes». *Filmpolitiet*. Besøkt 26. desember 2017.
5. ↑  Rubin, Rebecca (11. desember 2017). «Golden Globe Nominations: Complete List». *Variety*. Besøkt 26. desember 2017.

Eksterne lenker
---------------

* (en) *Battle of the Sexes* på Internet Movie Database Rediger på Wikidata

* *Battle of the Sexes* hos Filmweb

* (da) *Battle of the Sexes* i Danmark Nationale Filminstitut Rediger på Wikidata

* (en) *Battle of the Sexes* på AllMovie Rediger på Wikidata

* (fr) *Battle of the Sexes* på Allociné Rediger på Wikidata

* (nl) *Battle of the Sexes* på MovieMeter Rediger på Wikidata

* (en) *Battle of the Sexes* på Rotten Tomatoes Rediger på Wikidata

* (en) *Battle of the Sexes* på Metacritic Rediger på Wikidata

* (en) *Battle of the Sexes* på Box Office Mojo Rediger på Wikidata

|  |  |
| --- | --- |
| Oppslagsverk/autoritetsdata | LCCN **·** BBC Things
 |